AutoProfi.BG  0889 68 63 60 Какво е шарнир
Окачването е основна система в автомобилите, която допринася за повишаване на насладата от шофиране и удобството по време на път. Неговата функция е да неутрализира вредните вибрации, в следствие от триенето между гумите и пътната настилка. Освен това, благодарение на него автомобилите са способни да преминават през неравни участъци,чрез движение на колелетата нагоре или надолу. За да се осигури този баланс, окачването се състои от много на брой елементи, всеки с важна роля в сложната система. Шарнирите са едни от тях. Най-общо казано, те служат  за връзка между окачването и шенкела на колелото, което означава, че благодарение на тях автомобилите са способни да завиват. Също така, чрез тях се осигурява независимо движение на частите на окачването, спрямо движението на колелото. Така се осигурява меко возене и се увеличава комфорта за пътниците. Както всеки друг компонент на окачването, шарнирите също са подложени на огромни натоварвания по време на движение на превозното средство. Това означава, че те са обект на износване, което може да бъде породено от пътните условия, метеорологичните условия, превоза на огромни количества товар и т.н. Поради тази причина тяхното състояние трябва да бъде следено и при установяване на неизправност трябва да бъдат сменени с нови.  Освен комфорта, това ще повиши и сигурността на автомобила по време на движение.